**Իզմիրի տիեզերագիտական ճամբարը**

Անձնական կարծիք

Իզմիրի տիեզերագիտական ճամբարը, իմ կարծիքով, հիանալի է։ Ծրագիրը լի է հետաքրքիր գործունեություններով, և երեխաները դրա շնորհիվ կարողանում են օրը անցկացնել ուսումնալից ու յուրօրինակ ձևով։ Ասեմ նաև, շատ լավ է, որ այն միջազգային է։ Ես ինքս շատ լավ չեմ կարողանում խոսել անգլերեն, և այս ճամբարը ինձ օգնեց զարգացնել խոսքս և ճանաչել օտարերկրացի երեխաներին։ Վայրը մեծ է, ազատ և մաքուր, շատ նման է տիեզերքի։ Թիմեր կազմելու գաղափարը նույնպես լավ միտք է, քանի որ մեր թիմի ղեկավարները կարողանում են այդ մեծ ծրագիրը իրականացնել մեր հետ 6 օրում։ Շատ գոհ եմ նաև սնունդից։ Այնտեղ պատրաստում են հիանալի և առողջարար սնունդ մեզ համար։ Ես ինքս ամենաշատը հավանել եմ նախաճաշը, որովհետև այն ավելի բազմազան ցանկով է և մեծ է ընտրության հնարավորությունը։ Մեզ տրվել է գլխարկ, շապիկ, հատուկ տետր և բեյջ։ Իսկ վերջին օրը նվիրեցին խաղալիք, կրծքանշան և մեր թմի նկարը։ Ինձ հատկապես դուր եկավ ճամբարի վերջին օրը, նամանավանդ՝ երեկոյան միջոցառումը։ Մենք պարեցինք և ուրախացանք 3 ժամ, դա հիանալի էր։ Մենք փոխանակվեցինք հուշանվերներով․ ամեն մեկը իր երկրից տալիս էր մյուսին հուշանվեր։ Մի քիչ պատմեմ այնտեղի սիմուլիատորների մասին։ Այն դուր եկավ բոլոր երեխաներին։ Ես ինձ այնտեղ զգում էի, ինչպես տիեզերքում․․․։ Հրթիռների պատրաստումը և արձակումը շատ գրավիչ էր։ Լավ է այն, որ մենք ինքներս էինք այն պատրաստում, իսկ հետո արձակում և զարմանքով նայում, թե ինչպես էր մեր փոքրիկ հրթիռը թռչում այդքան վերև։

Անկեղծ, շատ լավ էր և ինձ ամեն ինչ դուր եկավ։ Ես անցկացրեցի հիանալի ժամանակ՝ ամենալավը իմ 14-ամյակում։ Շնորհակալություն մեր ղեկավարներին մեզ այդպիսի ուրախություն պարգևելու համար։ Ցտեսություն։

Սիրով՝ Գոհար Հովհաննիսյան

9-1 դասարան

Միջին դպրոց

2015 թիվ